Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Naftali Bennettin ja Jair Lapidin johtama Israelin uusi hallitus -
joutui ensi töikseen vastaamaan Gazan kaistalta Hamasin toimesta, -
useiden päivien ajan ammuttuihin polttoilmapalloräjähteisiin.
Ne ovat sytyttäneet useita kymmeniä maasto- ja metsäpaloja, -
ja tuhonneet viljelysmaita ja hedelmäpuutarhoja, -
ihmisuhreilta on toistaiseksi vältytty, mutta Israelin armeija on -
vastannut niihin tuhoten Hamasille tärkeitä tukikohtia Gazan alueella.
Neuvottelut pysyvämmästä tulitauosta ovat jatkuneet Egyptin johdolla, -
mutta mitään suurta etenemistä ei ole ollut vielä havaittavissa.
On myös huomattava, että Israel ei ole ollut missään näissä yhteenotoissa -
aloitteentekijä, siihen on ollut syyllinen yksinomaan Hamas.
Poliittiset analyytikot eivät ole ennakoineet tälle, -
myös poliittiseksi sateenkaari- hallitukseksi kutsutulle hallitukselle -
kovinkaan pitkää elinaikaa, sillä se koostuu niin monin tavoin -
erilaisia aatesuuntauksia kannattavaista ryhmistä.
Mukana on kahdeksasta eri puolueesta äärimmäisyysihmisiä -
niin oikeistosta, uskonnollisista, vasemmistosta, yksi druusitaustainen,
yksi Etiopiasta muuttanut ja yksi Hamasia kannattava islamisti.
Ministereistä peräti kuusi on naisia. Rakoilua hallituksen riveissä -
onkin ollut havaittavissa jo sen ensi päivistä lähtien.
Juhlistaakseen hallituksen monimuotoisuutta, -
ulkoministeri ja varapääministerinä toimiva Jair Lapid, on määrännyt, -
että ulkoministeriön lipputankoon on Israelin lipun alle vedettävä -
LGBT:n eli sateenkaarivähemmistön tunnuksiin liitetty monivärinen lippu.
Tällaista tapahtuu nyt ensi kertaa Israelin historiassa, -
eikä varmaankaan vähiten juuri siksi, että varaulkoministeri Idan Roll, -
on paikallisen homokerhon jäsen ja elää parisuhteessa miehen kanssa.
Jair Lapidin mukaan näin Israel osoittaa maailmalle, -
että meillä suvaitsevaisuus, veljeys ja vapaus -
ovat tärkeitä ja kunnioitettavia arvoja.
Uuden hallituksen haasteet eivät suinkaan jääneet -
Hamasin ja palestiinalaisten muodostamaan ongelmaan, -
vaan niiden taustavoima, Iran, näyttää muodostavan jatkossa -
suuremman uhkatekijän kuin osattiin odottaakaan.
Maassa käytiin presidentinvaalit, joiden tuloksena valittiin -
jo ennakolta selvänä voittajana pidetty Ebrahim Raisi, -
joka tunnetaan myös nimikkeellä Teheranin teurastaja.
Vastaehdokkaita ei ollut käytännössä lainkaan, -
sillä vähänkin merkittävät ehdokkaat oli suljettu jo ennakolta pois,
kuka minkin tekosyyn nojalla. Siksi äänestysaktivisuus -
jäikin ennätyksellisen alhaiseksi, eikä ylittänyt edes 50:n prosentin rajaa.
Vastoin kuin edeltäjänsä, maltillisena tunnettu Hassan Rouhani, -
uusi presidentti tunnetaan maan todellisen johtajan, -
ajatollah Ali Khamenein suosikkina, ja jopa mahdollisena manttelin perijänä.
Hän on 60-vuotias, erittäin kovan linjan poliitikko, -
ja on toiminut aikaisemmin Teheranin apulaissyyttäjänä.
Tässä virassa hän on tuominnut tuhansia ihmisiä teloitettavaksi, -
siitä nimike Teheranin teurastaja.
Hän ehti ilmaista jo ensi töikseen, että jos P5 + 1 maiden välillä ei saavuteta -
Iranin ydinohjelmaan liittyvää, ja Iranin kannalta tyydyttävää -
neuvotteluratkaisua elokuun alkuun mennessä, asia voidaan unohtaa.
Hän aloittaa virassaan juuri tuolloin, elokuun alussa.
Israelin turvallisuuskabinetti joutuu kokoontumaan pikaisesti ja -
arvioimaan sekä päättämään Iranin uuden presidentin omaksumasta -
kovan linjan politiikasta nimenomaan Israelia kohtaan.
Iranin ydinohjelma ei tunnu huolettavan siitä neuvottelevia tahoja,
kuin Israelia, jota kohtaan koko ohjelma onkin pääosin suunnattu.
Iran rikastaa uraania 60 prosenttiseksi tänään ja -
näiden tunnettujen sentrifugien avulla 164 grammaa päivässä, -
eli noin 5 kiloa kuukaudessa.
Sentrifugien määrän kaksinkertaista- minen nopeuttaa myös uraanimäärää,
ja siitä eteenpäin aina aseluokkaan, siis 90 prosenttiin saakka, -
kestää enää vain muutamia kuukausia.
Israelin hallituksella on täysi syy olla huolissaan, sillä Ebrahim Raisi -
on täysin avoimesti USA:n ja lännen vastainen, ja Israelin hävittäminen -
on hänelle eräs ulkopoliittisesti voimakkaimmin motivoitu tavoite, -
aivan samoin kuin molemmilla hänen edeltäjilläänkin.
Se merkitsee samalla myös sitä, että sekä Hizbollah, -
Palestiinan islamilainen Jihad että Hamas voivat jatkossakin luottaa -
Iranin anteliaisuuteen aseistuksen ja taloudellisen avun kohdalla.
Israelia on syytetty täysin aiheettomasti siitä, -
että he eivät ole antaneet koronarokotteita palestiinalaisille.
Hieman yli viikko sitten, Israel alkoi toimittaa palestiinalaisille ilmaiseksi
ensimmäistä erää noin 1,4 miljoonan suuruisesta erästä.
Rokote-erä oli saapunut jo Ramallahiin, -
kun itsehallinnon pääministeri Mohammad Shtayyeh -
ilmoitti yllättäen, että he eivät ota sitä vastaan. Syyksi hän mainitsi, -
että rokotteiden vanhenemispäivä on liian lähellä.
Israelin mukaan se ei pidä paikkaansa, -
sillä useat muut valtiot ovat ilmaisseet halukkuutensa -
ostaa Pfizerin valmistama erä Covid-19 rokotetta.
Suurin syy näyttää olevankin se, että kyseinen erä oli merkitty -
toimitettavaksi ensin Israelin valtioon, jota palestiinalaiset eivät tunnusta, -
eikä kohteena ollut State of Palestine, siis Palestiinan valtio, -
jota Israel ei tunnusta.
Toiseksi syyksi arvioidaan se, että Israel oli kieltänyt toimittamasta -
kyseistä rokotetta Gazaan ja Hamasin käyttöön.
Sittemmin palestiinalaiset ovat ottaneet askeleita siihen suuntaan, -
että tietyin edellytyksin he voisivatkin ottaa rokotteita vastaan.
Hamasin kannattajat sekä Mahmoud Abbasin Fatah-järjestön kannattajat -
ovat järjestäneet jatkuvasti levottomuuksia Temppelivuorella.
Useita kymmeniä ihmisiä on loukkaantunut ja sairaalahoidossa -
noin kuukausi sitten päättyneen, Israelin ja Hamasin välisen sodan -
jälkiseurauksina syntyneissä levottomuuksissa.
Hamas on käyttänyt hyväkseen Israelin sisäpolitiikan heikkoja hetkiä,
ja yllyttänyt kannattajiaan eri tekosyillä jatkamaan mielenosoituksia
Temppelivuorella järjestystä pitävän Jerusalemin poliisivoimien kanssa.
Toistaiseksi on vältytty kuolonuhreilta, -
mutta mellakoiden yhä jatkuessa ja voimistuessa, -
Israelin poliisi joutuu turvautumaan yhä kovempiin otteisiin.
Viime viikolla vietetyn Jerusalem päivän juhlakulkue sujui -
ilman suurempia häiriöitä, kiitos raskaan poliisivartioinnin.
Nyt kesäkuussa muistellaan Kuuden päivän sodan tapahtumia, -
joiden jälkeen Vanhakaupunki ja tietenkin myös Temppelivuori -
palautuivat Israelin hallintaan.
Ensi kerran sitten viime vuoden maaliskuun, -
jolloin koronaviruksen vaikutukset alkoivat näkyä selvimmin,
ei ainuttakaan virukseen liittyvää kuolemantapausta -
ole ollut viikon aikana.
Vaikka joissain kouluissa ja erityisissä laitoksissa onkin vielä voimassa -
suositus liittyen maskin käyttöön ja hygieniaan, on Israel käytännössä -
avautunut turismille niistä valtioista, joissa viruksen torjunta on hallinnassa.
Matkustusrajoituksia on kuitenkin edelleen useihin maihin.
Israelin terveysviranomaiset ovat varautuneet mahdollisiin -
uusiin virusmutaatioihin, joista eniten ollaan varuillaan -
ns. intialaiseen Delta variantin suhteen.
Maassa onkin noin 18 miljoonaa rokotetta, -
minkä tahansa viruksen uuden mutaation varalle.
Näin tämän kevätkauden viimeinen Jerusalem uutisjakso.
Lähetykset jatkuvat kuitenkin koko heinäkuun ajan samaan aikaan -
viidellä erikoisopetusjaksolla. Viikon kuluttua on vuorossa ensimmäinen, -
jossa käsittelen aihetta Pyhän Hengen pilkka.
Samalla kun uutistoimitus haluaa toivottaa kaikille katsojille -
oikein hyvää juhannusta, muistutan myös, kuinka tärkeää on -
rukoilla rauhaa Jerusalemille, Israeliin ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola